Deputatul USR Iulian Bulai relatează un schimb de replici pe care l-a avut cu deputatul PSD Florin Iordache, după ce acesta din urmă le-a arătat membrilor USR semne obscene, chiar în Parlament.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Florin Iordache nu a vrut să recunoască în fața jurnaliștilor că a făcut gesturi obscene spre parlamentarii USR și i-a spus unei jurnaliste că „i s-a părut”.

Ulterior, când deputatul USR Iulian Bulai i-a atras atenția că ar trebui să își ceară scuze, Florin Iordache i-ar fi spus că a avut „un spasm” și că nu are pentru ce să le ceară scuze.

„Azi, în ședința din Biroul Permanent:

Eu: Domnule Iordache, ar trebui ca la următoarea ședință de plen să vă cereți scuze pentru gestul dumneavoastră!

El: A fost un spasm. Nu a fost o insultă la adresa colegilor. Nu am făcut nimic greșit. Nu am de ce să îmi cer scuze!

Adică nenea nu poate să își controleze mâinile.

Și nu a fost o insultă la adresa colegilor. A fost o insultă la adresa tuturor romanilor”, a scris deputatul USR Iulian Bulai pe pagina sa de Facebook.

USR cere sancţionarea lui Florin Iordache pentru gestul deplasat de miercuri din plenul Camerei Deputaţilor. Cererea e scrisă şi va fi depusă, luni, cel mai probabil la biroul lui Liviu Dragnea.